
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
Privind, aprobarea închirierii prin licitaţie publică a terenului ce are destinatia de curti –   

                    constructii, în suprafaţă de 187,00 mp.  situat în Focşani, str. Dornisoarei nr. 31, 
                           T.142, P.7249 care aparţine domeniului privat al municipiului Focşani

       Consiliul local al municipiului Focşani, judeţul Vrancea, întrunit în şedinţă ordinară:

         - analizând Proiectul de hotărâre iniţiat de Primarul municipiului Focşani, raportul comun al Direcţiei economice, al Serviciului juridic-contencios, administrarea domeniului public şi privat, publicitate şi al Serviciului administrarea fondului locativ, asociatii de proprietari, înregistrat la nr. 43014/18.09.2009 prin care se propune aprobarea închirierii prin licitaţie publică a terenului ce are destinatia de curti –                    constructii, în suprafaţă de 187,00 mp.  situat în Focşani, str. Dornisoarei nr. 31,                            T.142, P.7249 care aparţine domeniului privat al municipiului Focşani,
        - vazand avizul favorabil al Comisiei  pentru  buget, finante, investitii, libera initiativa, economie si servicii publice, si al Comisiei pentru  amenajarea teritoriului si urbanism si cererea inregistrata cu nr.30360/01.07.2009 de domnul Scarlat Gheorghe;

        -  în temeiul cu art. 36 alin. (1), (2) lit. “c”, art. 45 alin. (3) şi art.123 alin. (1) si (2) din Legea nr.215/2001 privind administratia publica locala, republicată, cu modificarile si completarile ulterioare;
HOTĂRĂŞTE:

        Art. 1. Aprobarea închirierii prin licitaţie publică a terenului ce are destinatia de curti – constructii, în suprafaţă de 187,00 mp. situat în Focşani, str. Dornisoarei nr.31, T 142, P 7249 care aparţine domeniului privat al Municipiului Focşani, compus din doua loturi : 

· lotul nr.1 in suprafata de 100,00 mp., 

· lotul nr.2 in suprafata de 87,00 mp. 
conform anexei nr.1 care face parte integrantă din prezentul proiect de hotărâre.

       Art. 2. Aprobarea caietului de sarcini privind închirierea prin licitaţie publică a terenului în suprafaţă de 187,00 mp. situat în Focşani, str. Dornisoarei nr.31, T. 142, P. 7249 care aparţine domeniului privat al Municipiului Focşani, compus din doua loturi : lotul nr.1 in suprafata de 100,00 mp. si lotul nr.2 in suprafata de 87,00 mp. conform anexei nr.2, care fac parte integrantă din prezentul proiect de hotărâre. Preţul minim de pornire la licitaţie este de 10,00 lei /mp./luna.
        Art. 3. Imobilul compus din constructie in suprafata de 77,54 mp., teren de sub constructie in suprafata de 77,54 mp si 287,00 mp. teren – curte, situat în Focşani, str. Dornisoarei nr.31, T. 142, P. 7249  va fi inventariat in domeniul privat al municipiului Focsani.

      Art. 4. Prevederile hotărârii vor aduse la îndeplinire de Serviciul administrarea fondului locativ, asociatii de proprietari, de Serviciul juridic –contencios, administrarea domeniului public şi privat, publicitate în vederea  încheierii contractului de închiriere şi de Direcţia economică care va urmări modul de executare al acestuia.       
      Art. 5. Prezenta hotărâre va fi comunicată de către Directia administraţie publică locală, compartimentelor, birourilor, serviciilor şi Primarului municipiului Focşani, care va asigura executarea acesteia prin Serviciul juridic-contencios, administrarea domeniului public şi privat, publicitate, Direcţia economică şi Serviciul administrarea fondului locativ, asociatii de proprietari.

PREŞEDINTE DE ŞEDINŢĂ,

                                                      Mioara LAZAR
                                                                                                     CONTRASEMNEAZĂ,

                                                                                              Secretarul Municipiului Focşani

                                                                                                        Eduard Corhana
Municipiul Focşani, 29 septembrie 2009
Nr.257
                    ROMÂNIA                                                                                          ANEXA  nr.2
           JUDEŢUL VRANCEA                                                                         la hotărârea nr. 257 
       CONSILIUL LOCAL AL                                                                                 din 29 septembrie 2009

       MUNICIPIULUI  FOCŞANI

CAIET DE SARCINI

     Privind, aprobarea închirierii prin licitaţie publică a terenului ce are destinatia de curti –   

                    constructii, în suprafaţă de 187,00 mp.  situat în Focşani, str. Dornisoarei nr. 31, 
                           T.142, P.7249 care aparţine domeniului privat al municipiului Focşani

1. DATA ŞI LOCUL DESFĂŞURĂRII LICITAŢIEI PUBLICE

1.1 Licitaţia publică va avea loc în data de ________________, la sediul Primăriei municipiului Focşani, din b-dul Dimitrie Cantemir nr. 1 bis, ora _______.

2. OBIECTUL ÎNCHIRIERII:    

    2.1. Terenul în suprafaţă totala de 187,00 mp., compus din doua loturi: lotul nr.1 in suprafata de 100,00 mp.si lotul nr.2 in suprafata de 87,00 mp., situat în Focşani, str. Dornisoarei nr.31, aparţine domeniului privat al municipiului Focşani, are destinatia de curti - constructii şi este situat în intravilanul municipiului Focşani. 

    2..2. Terenul beneficiază de posibilitatea racordurilor la utilităţile din zonă: alimentare cu apă, alimentare cu energie electrică, gaze şi canalizare.

 3. DURATA ÎNCHIRIERII : 

    3.1. Terenurile ce fac obiectul închirierii se închiriază pe o durata 10 ani.

   3.2. Modalitatea de plată şi clauzele speciale se vor stabili prin contractul de închiriere.

        4. CARACTERISTICILE ÎNCHIRIERII: 

   4.1 Terenul are destinatia de curti – constructii si a fost solicitat spre inchiriere in vederea crearii unei caii de acces la partea de imobil, proprietatea unor persoane fizice, imobil situat in Focsani, str. Dornisoarei nr.31, judetul Vrancea, T 142, P. 7249 in vederea intabularii constructiei cumparate in baza Legii nr.112/1995 cu modificarile si completarile ulterioare, pentru reglemenatarea situatiei juridice a unor imobile cu destinatia de locuinte trecute in proprietatea statului.

    4.2   In cazul in care terenul supus licitatiei publice este adjudecat de alta persoana decat proprietarul imobilului (casa) se instituie servitute de trecere in folosul imobilului (casa) si a anexelor acestuia, conform prevederilor Codului Civil.
5. ELEMENTE DE PREŢ:
5.1. Preţul minim al închirierii pentru terenul în suprafaţă totala de 187,00 mp. compus din trei loturi: lotul nr.1 in suprafata de 100,00 mp. si lotul nr.2 in suprafata de 87,00 mp., situat în Focşani,  str. Dornisoarei nr.31, T. 142, P. 7249 este de  10,00 lei / mp./ luna.
5.2. Preţul terenului licitat,  va fi cel puţin egal cu cel de la punctul 5.1. de mai sus si va fi indexat anual cu rata inflaţiei.

6. ÎNCETAREA ÎNCHIRIERII:
    Încetarea contractului de închiriere poate avea loc în următoarele situaţii:

6.1. La expirarea duratei stabilite în contractul de închiriere;

6.2. În cazul nerespectării obligaţiilor contractuale de către chiriaş;

6.3. La dispariţia dintr-o cauză de forţă majoră a bunului închiriat sau în cazul imposibilităţii obiective a chiriaşului de a-l exploata, prin renunţare, fără plata unei despăgubiri;

6.4. În cazul în care terenul îşi schimbă destinaţia.

7. SOLUŢIONAREA LITIGIILOR:
      Litigiile de orice fel apărute între părţile contractante, în cursul derulării contractului de închiriere, sunt de competenţa instanţelor de judecată.

8. CONDIŢIILE DE PARTICIPARE LA LICITAŢIE:

      Taxa de participare la licitaţie este de 100,00 lei.

       Garanţia de participare la licitaţie este de 10% din valoarea chiriei pentru un an.

       Taxa de participare şi garanţia de participare la licitaţie vor fi depuse la casieria Primăriei municipiului Focşani.

       Pentru desfăşurarea procedurii licitaţiei publice deschise este obligatorie participarea a cel puţin 2 ofertanţi, persoane juridice. În situaţia în care la prima licitaţie (primul anunţ) nu se prezintă cel puţin doi ofertanţi, licitaţia va fi anunţată din nou, fiind suficientă existenţa unei singure oferte.

Persoane fizice  depune, în copie, următoarele documente:

· cerere;

· actul de identitate;

· copie contract de proprietate pentru casa (daca exista);

· certificat privind achitarea taxelor şi impozitelor locale eliberat de autoritatile locale;

9. MODUL DE DESFĂŞURARE AL LICITAŢIEI:

      Ofertanţii interesaţi, persoane juridice sau persoane fizice autorizate, pentru a participa la licitaţia publică organizată în vederea închirierii terenului aparţinând domeniului privat al municipiului Focşani aprobată prin hotărârea consiliului local, vor 

depune la sediul organizatorului documentele solicitate şi oferta, nominalizate în anunţul publicitar publicat în ziarul “Monitorul de Vrancea”.

  Termenul de primire al ofertelor nu poate fi mai mic de 20 de zile calendaristice, începând cu data publicării anunţului publicitar.

    9.1 Depunerea ofertelor:

· ofertele vor fi redactate în limba română;

· oferta este fermă, definitivă şi obligatorie pentru participarea la licitaţie.

    9.2 Oferta va cuprinde:

· cererea;

· oferta propriu – zisa;

   -  dovada depunerii la casieria organizatorului licitaţiei a garanţiei de participare reprezentând 10% din valoarea chiriei aferente unui an calendaristic în numerar  sau cu ordin de plată cu viza Trezoreriei municipiului Focşani;

  -  dovada achitării la casieria organizatorului licitaţiei a taxei de participare în sumă de 100,00 lei.

     Ofertele de participare la licitaţie se depun într-un singur exemplar.    

     Ofertantul va introduce depune cererea insotita de doua plicuri, astfel:

· plicul exterior, pe care va fi scrisă adresa organizatorului licitaţiei, respectiv Primăria municipiului Focşani şi adresa terenului supus licitaţiei publice în vederea închirierii, va contine actele solicitate la punctul 8, mai putin oferta propriu – zisa.  Pentru continuarea desfăşurării procedurii de licitaţie este necesar ca după deschiderea plicurilor exterioare cel puţin două oferte să întrunească condiţiile prevăzute mai sus. 

· plicul interior va conţine oferta propriu-zisă. Pe plicul interior se va scrie numele şi prenumele ofertantului, domiciliul (adresa) sau sediul societăţii, asfel încât să se poată restitui acestuia, oferta în cazul în care nu a fost adjudecată sau respinsă.

9.3 Fiecare participant poate depune o singură ofertă şi aceasta trebuie semnată.

          Ofertele primite şi înregistrate după termenul limită de primire prevăzut în anunţul publicitar vor fi excluse de la licitaţie şi vor fi înapoiate ofertanţilor fără a fi deschise.

          Oferta trebuie să cuprindă toate condiţiile prevăzute în caietul de sarcini.

          Ofertantul va suporta toate cheltuielile aferente prezentării ofertei sale.

          Dacă oferta nu răspunde la cerinţele licitaţiei, aceasta va fi respinsă de comisia de licitaţie.

     În legătură cu ofertele se precizează următoarele:

· oferta reprezintă angajamentul ofertantului în conformitate cu documentele licitaţiei, este secretă şi se depune în vederea participării la licitaţie;

· oferta este supusă clauzelor juridice şi financiare înscrise în documentele ce o alcătuiesc;

· organizatorul licitaţiei are dreptul să descalifice orice ofertant care nu îndeplineşte, prin oferta prezentată, una sau mai multe cerinţe din documentele de licitaţie;

· revocarea de către ofertant a ofertei după adjudecare, atrage pierderea garanţiei de participare;

· ofertele aflate sub valoarea preţului minim de pornire la licitaţie vor fi excluse;

      Licitaţia are loc la data şi ora stabilită în anunţul de vânzare.

      În cazul în care până la expirarea termenului limită de depunere a ofertelor, nu se depun cel puţin două oferte, organizatorul va proceda la republicarea anunţului publicitar, iar procedura licitaţiei publice va fi reluată.

       La data, ora şi locul anunţat pentru deschiderea licitaţiei vor fi prezenţi membrii comisiei de licitaţie şi ofertanţii care au prezentat documentele necesare pentru participarea la licitaţie, conform caietului de sarcini.

       Preşedintele comisiei de licitaţie descrie bunul imobil-teren, anunţă preţul minim de inchiriere stabilit potrivit hotărârii consiliului local, pasul de licitaţie stabilit de comisie şi modul de desfăşurare a licitaţie.

        În cursul şedinţei de licitaţie ofertanţii au dreptul să anunţe, prin strigare, un preţ egal sau mai mare decât preţul anunţat de de preşedintele comisiei. 

        Dacă nici unul dintre ofertanţi nu oferă preţul de pornire la licitaţie, licitaţia va fi reluată la o dată ulterioară.

        Preţul minim de pornire la licitaţie este de 28,70 lei/ mp/luna.

        Ofertele pentru care s-au transmis notificări de retragere sau ofertele întârziate se vor restitui nedeschise.

10. GARANŢII:

       În vederea participării la licitaţie ofertanţii, persoane fizice sau juridice, sunt obligaţi să depună la casieria organizatorului sau prin ordin de plată cu viza Trezoreriei municipiului Focşani, taxa de participare şi garanţia de participare.

    Ofertanţilor necăştigători li se restituie garanţia de participare pe bază de cerere.

   Garanţia de participare la licitaţie se pierde în următoarele situaţii:

· dacă ofertantul câştigător îşi retrage oferta în intervalul de la deschiderea ofertelor şi până la comunicarea adjudecării;

· în cazul ofertantului câştigător, dacă acesta nu se prezintă la data stabilită de comisia de licitaţie pentru perfectarea contractului de închiriere;

· în cazul respingerii (excluderii) de la licitaţie de către comisia de licitaţie.

11. ANALIZAREA ŞI COMPARAREA OFERTELOR:
        La termenul stabilit pentru deschiderea ofertelor comisia va analiza integritatea ofertelor, legalitatea reprezentaţilor sau împuterniciţilor acestora.

       Se consideră oferta adjudecată aceea a ofertantului care acceptă preţul prezentat de către preşedintele comisiei şi nimeni nu oferă un preţ mai mare.

      Participanţii la licitaţie pot formula contestaţii cu privire la nerespectarea dispoziţiilor legale cu privire la modul de organizare şi participare la licitaţie.

      Contestaţiile se depun la comisia de licitaţie in termen de 24 de ore de la adjudecare. Soluţionarea contestaţiilor se face în termen de 48 de ore de la data depunerii acestora.

     După  expirarea contestaţiilor se definitivează rezultatul licitaţiei şi se afişează la Sediul Primăriei.

12. DISPOZIŢII FINALE:
         Ca urmare a adjudecării licitaţiei publice cel care a fost declarat câştigător va trebui să se prezinte la Primăria municipiului Focşani să semneze contractul de închiriere. In cazul in care terenul supus licitatiei publice este adjudecat de alta persoana decat proprietarul/chiriasul imobilului (casa) se instituie servitute de treccere in folosul imbilului (casa) si a anexelor acestuia conform prevederilor Codului Civil.
          Caietul de sarcini se va cumpăra de la sediul organizatorului.

          Cumpărătorul caietului de sarcini care nu a prezentat oferta sau care nu a participat la licitaţie, va suporta integral contravaloarea caietului de sarcini.

          Caietul de sarcini, inclusiv toată documentaţia necesară participării la licitaţie se va pune la dispoziţia solicitantului de către organizator.

	  Preţul caietului de sarcini este de 50,00 lei.


	


Presedinte de sedinta

Mioara LAZAR


Contrasemneaza,
                                                                                          Secretarul municipiului Focşani

                                                                                                  Eduard CORHANĂ
